Rapotis on esitatud Eesti e-osalemise tööriista TOMi analüüs. Osalusprotaali TOM (praegu https://www.osale.ee/) tõi kasutusse Riigikantselei 2001. aastal. TOMiga said kodanikud osaleda senisest lihtsamalt õigusruumi ja poliitiliste otsuste kujundamisesse, esitades oma ettepanekuid olemasoleva seadusandluse või uute seaduste tegemiseks. TOMi kasutusele võtmisega oli Eesti valitsus e-osaluse teerajajate seas, mis on osa laiemast e-valitsuse rakendamise trendist.
Raport on jaotatud kahte analüütilisse osasse. Esimeses osas uurime põhjalikult portaali kasutusandmeid, peamisi kasutajaid, nende aktiivsust ja liikluse tekitajaid. Teises osas on detailsemad andmed TOMi kasutajate kohta, intervjuud ametnikega, kes kodanikele vastavad, mille alusel analüüsime, kuidas kodanikud ja ametnikud TOMi kasutavad ja milline on nende rahulolu portaaliga ja e-osalemisega.